Vzor č. 3

**SÚHLAS SO SPRACÚVANÍM OSOBNÝCH ÚDAJOV**

Meno, priezvisko, titul dotknutej osoby:..........................................................................................

Pracovná pozícia: ..............................................................................................................................

Zamestnávateľ : ................................................................................................................................

Vlastnoručným podpisom tohto dokumentu ako dotknutá osoba **poskytujem** **prevádzkovateľovi:**

**Ministerstvo vnútra Slovenskej republiky, Pribinova 2, 812 72 Bratislava**

v zmysle §13 ods. 1 písm. a) v spojení s § 14 zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon") a čl. 6 ods. 1 písm. a) nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie"),

svoj dobrovoľný a výslovný **súhlas so spracúvaním svojich osobných údajov v rozsahu:**

- meno a priezvisko, titul, dátum narodenia, rodné číslo, adresa trvalého pobytu, adresa prechodného pobytu

- absolvované školy a vzdelanie, zamestnania, doby v zamestnaní, dátum uzatvorenia pracovného pomeru, spôsob získania zamestnanca, skúšobná doba, dátum skončenia pracovného pomeru, dôvod skončenia pracovného pomeru, pracovná pozícia, druh pracovného pomeru, náplň práce, hodnotenie práce zamestnanca, školenia a kurzy

- fond pracovného času, mzdové náležitosti, dovolenka, dochádzka, prekážky v práci na strane zamestnanca, údaje o dočasnej pracovnej neschopnosti, porušenie pracovnej disciplíny,

- údaje o zmenenej pracovnej schopnosti, údaje o druhu a výške povinných odvodov zamestnanca a zamestnávateľa a iných zákonných zrážkach zo mzdy

- výpis z registra trestov

**za účelom:**

- **preukázania vynakladania nenávratného finančného príspevku** poskytnutého prevádzkovateľovi z Európskeho sociálneho fondu v rámci Operačného programu Ľudské zdroje, na realizáciu Národného projektu Terénna sociálna práca a terénna práca v obciach s prítomnosťou marginalizovaných rómskych komunít – II., ITMS 2014+:................, a to aj v rámci kontrolnej alebo inej činnosti orgánov podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov alebo osobitného predpisu.

- **zabezpečenia procesov súvisiacich s realizáciou Národného projektu** **Terénna sociálna práca a terénna práca v obciach s prítomnosťou marginalizovaných rómskych komunít – II., ITMS 2014+:.........................**

V ...................................... dňa ............................... ............................................................

vlastnoručný podpis dotknutej osoby

**Doplňujúce informácie o spracúvaní osobných údajov podľa § 19 a §20 Zákona a čl.13 a 14 Nariadenia**

Cieľom tejto informácie je poskytnúť dotknutej osobe informácie o tom, aké osobné údaje spracúvame, ako s nimi zaobchádzame, na aké účely ich používame, komu ich môžeme poskytnúť, kde môžu získať informácie o svojich osobných údajoch a uplatniť svoje práva pri spracúvaní osobných údajov.

**Identifikačné a kontaktné údaje prevádzkovateľa:**  
Prevádzkovateľom spracúvajúcim Vaše osobné údaje je **Ministerstvo vnútra Slovenskej republiky, Pribinova 2, 812 72 Bratislava, Pribinova 2, 812 72 Bratislava, Úrad splnomocnenca vlády SR pre rómske komunity, tel.: +421 2 509 44954, e-mail: npksmrk@minv.sk**

**Kontaktné údaje vrcholovej zodpovednej osoby:**  
Ministerstvo vnútra Slovenskej republiky, sekcia kontroly a inšpekčnej služby, úrad kontroly, Pribinova 2, 812 72 Bratislava, tel.: 0961055101, e-mail: gdpr@minv.sk

Účel spracúvania osobných údajov a právny základ spracúvania:

Účelom spracúvania osobných údajov je plnenie povinností prevádzkovateľa **preukázať vynakladanie nenávratného finančného príspevku** poskytnutého prevádzkovateľovi z Európskeho sociálneho fondu v rámci Operačného programu Ľudské zdroje, na realizáciu Národného projektu Terénna sociálna práca a terénna práca v obciach s prítomnosťou marginalizovaných rómskych komunít – II., ITMS 2014+:............., a to aj v rámci kontrolnej alebo inej činnosti orgánov podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o EŠIF“) alebo osobitného predpisu.

Účelom spracúvania osobných údajov je aj **zabezpečenie procesov súvisiacich s realizáciou Národného projektu Terénna sociálna práca a terénna práca v obciach s prítomnosťou marginalizovaných rómskych komunít – II., ITMS 2014+:...............**

**Osobné údaje sa spracúvajú na základe:**

- dobrovoľného súhlasu dotknutej osoby podľa §13 ods. 1 písm. a) a § 14 Zákona a čl. 6 ods. 1 písm. a) Nariadenia.

Osobné údaje sú spracúvané v informačnom systéme prevádzkovateľa, ako aj v informačnom systéme ITMS 2014+, prostredníctvom úplne alebo čiastočne automatizovaných alebo neautomatizovaných prostriedkov spracúvania.

**Oprávnené záujmy prevádzkovateľa, alebo tretej strany:**

Právny základ spracúvania osobných údajov za účelom oprávnených záujmov prevádzkovateľa podľa § 13 ods. 1 písm. f) sa nevzťahuje na spracúvanie osobných údajov orgánmi verejnej moci pri plnení ich úloh.

**Identifikácia príjemcov, kategórie príjemcov**

Prevádzkovateľ je podľa § 47 ods. 4 zákona o EŠIF povinný poskytnúť osobné údaje oprávnenej osoby v rozsahu podľa § 47 ods. 2 zákona o EŠIF poskytovateľovi nenávratného finančného príspevku, ktorým je Ministerstvo vnútra Slovenskej republiky ako Sprostredkovateľský orgán pre Operačný program Ľudské zdroje konajúci v mene a na účet Ministerstva práce, sociálnych vecí a rodiny Slovenskej republiky, ako Riadiaceho orgánu pre Operačný program Ľudské zdroje (ďalej len „poskytovateľ“), na účely preukázania vynakladania poskytnutého príspevku a v súvislosti s realizáciou projektu. Prevádzkovateľ môže poskytnúť osobné údaje oprávnenej osoby ďalším oprávneným subjektom (príjemcom), pokiaľ mu táto povinnosť vyplýva z osobitného právneho predpisu (napr. zákon o finančnej kontrole a audite, zákon o EŠIF a pod.). Ide najmä o Útvar vnútorného auditu a ním poverené osoby, Najvyšší kontrolný úrad SR, Úrad vládneho auditu, Certifikačný orgán a nimi poverené osoby, orgán auditu (Ministerstvo financií SR), jeho spolupracujúce orgány a osoby poverené na výkon kontroly/auditu, splnomocnení zástupcovia Európskej komisie a Európskeho dvora audítorov.

Za príjemcu sa v zmysle Zákona nepovažuje orgán verejnej moci, ktorý spracúva osobné údaje na základe osobitného predpisu alebo medzinárodnej zmluvy, ktorou je Slovenská republika viazaná, v súlade s pravidlami ochrany osobných údajov vzťahujúcimi sa na daný účel spracúvania osobných údajov.

Prenos osobných údajov do tretej krajiny / medzinárodnej organizácii  
Prenos do tretích krajín, alebo medzinárodných organizácií sa nevykonáva.

Identifikácia zdroja, z ktorého boli osobné údaje získané

Osobné údaje na sú získavané priamo od dotknutej osoby, resp. od zamestnávateľa dotknutej osoby v rámci pracovnoprávnych vzťahov a v súvislosti s vedením agendy uchádzačov o zamestnanie a realizácie výberových konaní. Zamestnávateľ dotknutej osoby je zapojený do Národného projektu Terénna sociálna práca a terénna práca v obciach s prítomnosťou marginalizovaných rómskych komunít – II., a táto povinnosť mu vyplýva zo zmluvy o spolupráci uzavretej s prevádzkovateľom.

Doba uchovávania osobných údajov

Prevádzkovateľ spracúva osobné údaje po dobu nevyhnutnú na splnenie účelu spracúvania, **do 31. decembra 2028** alebo aj po tomto dátume, ak do 31. decembra 2028 nedošlo k vysporiadaniu finančných vzťahov medzi poskytovateľom nenávratného finančného prostriedku a jeho prijímateľom (prevádzkovateľ) podľa § 41 až 43 zákona o EŠIF a v súlade s rozhodnutím podľa § 16 ods. 2 zákona o EŠIF.

Profilovanie  
Prevádzkovateľ nespracúva osobné údaje profilovaním, ani obdobným spôsobom založeným na automatizovanom individuálnom rozhodovaní.

Práva dotknutej osoby

* právo požadovať od prevádzkovateľa prístup k osobným údajom, ktoré sú o nej spracúvané (§ 21 Zákona),
* právo na opravu osobných údajov (§ 22 Zákona),
* právo na vymazanie osobných údajov (§ 23 Zákona)
* právo na obmedzenie spracúvania osobných údajov (§ 24 Zákona),
* právo namietať spracúvanie osobných údajov (§ 27 Zákona),
* právo na prenosnosť osobných údajov (§ 26 Zákona),
* právo na neúčinnosť automatizovaného individuálneho rozhodovania vrátane profilovania (§ 28 Zákona),
* v prípade ak prevádzkovateľ spracúva osobné údaje na základe súhlasu dotknutej osoby, dotknutá osoba má právo kedykoľvek svoj súhlas so spracúvaním osobných údajov. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním.

Tieto práva môže dotknutá osoba uplatniť u prevádzkovateľa žiadosťou doručenou osobne alebo písomne na adresu Ministerstvo vnútra Slovenskej republiky, sekcia kontroly a inšpekčnej služby, úrad kontroly, Pribinova 2, 812 72 Bratislava, alebo elektronicky podpísané zaručeným elektronickým podpisom alebo e-mailom ([gdpr@minv.sk](mailto:gdpr@minv.sk)).

* právo podať návrh na začatie konania Úradu na ochranu osobných údajov Slovenskej republiky podľa § 100 Zákona

V prípade spracúvania osobných údajov dotknutej osoby v informačnom systéme ITMS2014+ , môžu byť v zmysle § 30 Zákona (predovšetkým ods. 1 bod e)) uplatňované obmedzenia na základe § 47 zákona o EŠIF na tieto práva dotknutej osoby:

- vymazanie osobných údajov

- obmedzenie spracúvania osobných údajov

- namietanie spracúvania osobných údajov.

Povinnosť poskytnutia osobných údajov

Dotknutá osoba poskytuje svoje osobné údaje prevádzkovateľovi dobrovoľne, na základe vyjadrenia súhlasu so spracúvaním osobných údajov.

Poskytovanie osobných údajov dotknutej osoby jej zamestnávateľom, ktorý je zapojený do národného projektu Terénna sociálna práca a terénna práca v obciach s prítomnosťou marginalizovaných rómskych komunít – II., na základe zmluvy o spolupráci, je zmluvnou povinnosťou zamestnávateľa dotknutej osoby voči prevádzkovateľovi, vyplývajúcou zo zmluvy o spolupráci.

Poskytovanie osobných údajov v rozsahu uvedenom v § 47 ods. 2 zákona o EŠIF subjektom tam uvedeným, je zákonnou požiadavkou.

**Ako dotknutá osoba vyhlasujem, že som sa oboznámil/a s informáciami uvedenými vyššie pred vyjadrením súhlasu so spracúvaním osobných údajov. Zároveň vyhlasujem, že poskytnuté údaje sú správne a úplné, a že boli poskytnuté slobodne a vážne.**

V ..................................... dňa .................. ...................................................................

vlastnoručný podpis dotknutej osoby